CELEX: 
Language: fi
Date: 2020-01-20 00:00:00
Title: KOMISSION DELEGOITU ASETUS (EU) …/…, eurooppalaisesta alusrunkotietokannasta

EUROOPAN
       KOMISSIO
                              Bryssel 20.1.2020
                              C(2020) 255 final
   KOMISSION DELEGOITU ASETUS (EU) …/…,
               annettu 20.1.2020,
     eurooppalaisesta alusrunkotietokannasta
FI                                              FI
 ---pagebreak---                                                   PERUSTELUT
   1.        DELEGOIDUN SÄÄDÖKSEN TAUSTA
   Euroopan sisävesiväylillä liikennöivien sisävesialusten on täytettävä erilaiset turvallisuutta,
   hallintoa ja miehistöä koskeviin säännöksiin liittyvät vaatimukset.
   Turvallisen liikennöinnin varmistamiseksi aluksen on saatava sisävesialustodistus, jonka
   toimivaltainen viranomainen myöntää direktiivin (EU) 2016/16291 mukaisesti. Todistuksessa
   on aluksen tunnistetiedot (muun muassa aluksen nimi, tyyppi ja mitat). Yksi tärkeimmistä
   alusta koskevista tiedoista on yksilöllinen eurooppalainen tunnistenumero, jäljempänä ’ENI’.
   Yhdelle alukselle voidaan osoittaa vain yksi ENI. ENI myönnetään vain kerran, ja se pysyy
   muuttumattomana aluksen koko käyttöiän ajan.
   Eurooppalainen alusrunkotietokanta on Euroopan komission ylläpitämä tietokanta, johon
   kerätään tietoja Euroopan sisävesiväylillä liikennöivistä aluksista. Alusrunkotietokantaa
   käytetään vireillä olevien todistushakemusten taustan ja alukselle jo myönnettyjä todistuksia
   koskevien       tietojen       tarkistamiseen.          Alusrunkotietokantaa        käytetään       tukemaan
                                                            2
   jokitiedotuspalvelujen direktiivin 2005/44/EY mukaista asianmukaista toimintaa.
   Direktiivissä (EU) 2016/1629 määritellään alusrunkotietokantaa koskevat yleiset säännökset,
   esimerkiksi se, että jäsenvaltioiden on vietävä siihen tiedot, joilla alukset tunnistetaan ja
   kuvataan (täsmentämättä, mitkä tiedot ovat kyseessä).
   Alusrunkotietokantaa koskevien säännösten täsmentämiseksi Euroopan komissiolle siirretään
   valta antaa delegoitu säädös, jossa määritellään tietokantaan merkittävät yksityiskohdat
   (esimerkiksi luettelo tiedoista, joilla alukset tunnistetaan ja kuvataan).
   Alusrunkotietokanta perustettiin alun perin vuonna 2009 osana PLATINA-hanketta
   (NAIADES-ohjelman täytäntöönpanofoorumi3), ja sitä ylläpiti toimeksisaaja Euroopan
   komission puolesta. Hanke tarjosi koekäyttöön palvelun kansallista alusten sertifiointia ja
   jokitiedotuspalveluja varten luomalla niiden välille yhteyden ja mahdollisuuden tietojen
   vaihtoon.
   Sisävesialusten teknisistä vaatimuksista annetun Euroopan parlamentin ja neuvoston
   direktiivin 2006/87/EY liitteen II muuttamisesta annetussa komission direktiivissä
   2013/49/EU4 vahvistettiin alusrunkotietokantaa koskevat ensimmäiset säännökset
   velvoittamalla jäsenvaltiot viemään aluksen tunnistetiedot tietokantaan.
   Alusrunkotietokanta on siirretty 15 päivästä maaliskuuta 2016 alkaen Euroopan komission
   Luxemburgissa sijaitseviin tietokonekeskuksiin. On varmistettu, että Euroopan komissio
   noudattaa asetuksessa (EU) 2018/17255 säädettyjä tietosuojavelvoitteita.
   1
           Euroopan parlamentin ja neuvoston direktiivi (EU) 2016/1629, annettu 14 päivänä syyskuuta 2016,
           sisävesialusten teknisistä vaatimuksista, direktiivin 2009/100/EY muuttamisesta ja direktiivin
           2006/87/EY kumoamisesta (EUVL L 252 16.9.2016, s. 118).
   2
           Euroopan parlamentin ja neuvoston direktiivi 2005/44/EY, annettu 7 päivänä syyskuuta 2005,
           yhdenmukaistetuista jokitiedotuspalveluista (RIS) Euroopan yhteisön sisävesillä (EUVL L 255
           30.9.2005, s. 152).
   3
           Communication from the Commission - First progress Report on the implementation of the NAIADES
           Action Programme for the promotion of inland waterway transport /* COM/2007/0770 final */
   4
           Komission direktiivi 2013/49/EU, annettu 11 päivänä lokakuuta 2013, sisävesialusten teknisistä
           vaatimuksista annetun Euroopan parlamentin ja neuvoston direktiivin 2006/87/EY liitteen II
           muuttamisesta (EUVL L 272, 12.10.2013, s. 41).
   5
           Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018,
           luonnollisten henkilöiden suojelusta unionin toimielinten, elinten ja laitosten suorittamassa
           henkilötietojen käsittelyssä ja näiden tietojen vapaasta liikkuvuudesta (EUVL L 295, 21.11.2018, s. 39).
FI                                                           1                                                      FI
 ---pagebreak---    Ehdotettu delegoitu asetus muodostaa perustan nykyisen alusrunkotietokannan
   mukauttamiseksi direktiivissä (EU) 2016/1629 vahvistettuihin säännöksiin.
   Tässä delegoidussa asetuksessa noudatetaan direktiivin (EU) 2016/1629 19 artiklan 7 kohtaa,
   jossa siirretään komissiolle valta antaa delegoituja säädöksiä, joissa määritellään tarkemmin
   alusrunkotietokantaan vietävät tiedot, erityyppiset myönnetyt oikeudet päästä tietoihin sekä
   tietokannan käyttöä ja toimintaa koskevat ohjeet.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Direktiivin (EU) 2016/1629 32 artiklan mukaan komissio kuulee ennen delegoidun säädöksen
   hyväksymistä kunkin jäsenvaltion nimeämiä asiantuntijoita paremmasta lainsäädännöstä 13.
   huhtikuuta 2016 tehdyssä toimielinten sopimuksessa vahvistettujen periaatteiden mukaisesti.
   Alusrunkotietokannan sisällöstä keskusteltiin CESNI:n6 ad hoc -kokouksessa 28. marraskuuta
   2017. Tässä kokouksessa jäsenvaltiot laativat luettelon alusta koskevista tarvittavista tiedoista,
   jotka olisi kerättävä alusrunkotietokantaan.
   Delegoidun säädöksen luonnos esiteltiin sisävesialusten teknisiä vaatimuksia käsittelevän
   komission asiantuntijaryhmän kokouksessa 24. toukokuuta 2018. Asiantuntijaryhmä tuki
   komission laatimaa delegoidun säädöksen luonnosta. Lisäksi asiantuntijat esittivät
   kommentteja ja huomautuksia luonnoksesta. Kaikki huomautukset sisällytettiin delegoidun
   säädöksen luonnokseen.
   Lisäksi sidosryhmiltä kerättiin delegoidun asetuksen luonnosta koskevia kommentteja
   sääntelyn parantamiseen pyrkivän palautemekanismin kautta 26. elokuuta ja 23. syyskuuta
   2019 välisenä aikana. Yhteensä saatiin viisi palautetta. Kansalaiselta saatiin yksi kommentti,
   ja loput neljä tulivat sisävesialusten teknisiä vaatimuksia käsittelevän komission
   asiantuntijaryhmän jäseniltä, kun ryhmää kuultiin samaan aikaan julkisen verkkokuulemisen
   kanssa. Saadut kommentit ja erityisesti selvennyspyynnöt sisällytettiin mahdollisuuksien
   mukaan lopulliseen luonnokseen.
   3.        DELEGOIDUN SÄÄDÖKSEN OIKEUDELLINEN SISÄLTÖ
   Direktiivin (EU) 2016/1629 19 artiklan 7 kohdan mukaisesti delegoidussa säädöksessä
   määritellään tiedot, jotka jäsenvaltioiden on vietävä tietokantaan, erityyppiset myönnetyt
   oikeudet päästä tietoihin, ottaen huomioon tietojen vastaanottajien ryhmät ja tietojen
   käsittelyn tarkoitukset, sekä tietokannan käyttöä ja toimintaa koskevat ohjeet.
   Tietoja voivat käsitellä ainoastaan jäsenvaltioiden, Reinin vesiliikenteestä tehdyn tarkistetun
   yleissopimuksen sopimuspuolten sekä kolmansien maiden, joille on annettu direktiivin (EU)
   2016/1629 ja direktiivin 2005/44/EY soveltamiseen liittyviä tehtäviä, toimivaltaiset
   viranomaiset. Näillä toimivaltaisilla viranomaisilla on alusrunkotietokannan rajoittamaton
   käyttöoikeus.
   Delegoidun säädöksen säännöksissä säädetään myös, että vesiliikenteen ja infrastruktuurin
   hallinnoinnista, vesiliikenteen turvallisuuden ylläpidosta tai sen valvonnasta ja tilastotietojen
   keräämisestä vastaavilla kansallisilla viranomaisilla on alusrunkotietokannan rajoitettu
   käyttöoikeus (pelkkä lukuoikeus).
   6
           CESNI:n eli sisävesiliikenteen normien laadinnasta vastaavan eurooppalaisen komitean, joka toimii
           Reinin navigaation keskuskomission alaisuudessa ja on avoin kaikkien jäsenvaltioiden asiantuntijoille,
           vastuulla on laatia sisävesiliikenteen alan tekniset standardit, joihin unionin olisi viitattava.
FI                                                          2                                                     FI
 ---pagebreak---    Alusrunkotietokannan käyttöoikeuden saaminen edellyttää tilin luomista tietokantaan. Tilin
   validoi kunkin jäsenvaltion sekä Reinin vesiliikenteestä tehdyn tarkistetun yleissopimuksen
   sopimuspuolten nimittämä alusrunkotietokannan keskitetty yhteyspiste.
   Säädös koostuu säädösosasta (7 artiklaa) ja liitteistä.
   Säädöksen 1 artiklassa määritellään delegoidun säädöksen kohde ja soveltamisala.
   Säädöksen 2 artiklassa viitataan liitteeseen 1, jossa luetellaan vesikulkuneuvon tunnistetiedot,
   jotka olisi tallennettava alusrunkotietokantaan (yksityiskohtaisempi selitys liitteeseen 1
   liittyvässä osassa).
   Säädöksen 3 artiklassa säädetään alusrunkotietokannan käyttöoikeuksista ja tietojen
   käsittelystä. Tässä artiklassa määritellään toimivaltaiset viranomaiset, jotka vastaavat
   alusrunkotietokannan käyttöoikeuksista ja tietojen tallentamisesta siihen.
   Säädöksen 4 artiklassa määritellään säännökset, jotka koskevat tietokannan lukuoikeutta ja
   toimivaltaisia viranomaisia koskevaa tähän liittyvää velvoitetta.
   Säädöksen 5 artiklassa perustetaan alusrunkotietokannan keskitetyt yhteyspisteet. Keskitetyt
   yhteyspisteet palvelevat komission ja muiden jäsenvaltioiden yhteydenotoissa, ja lisäksi ne
   helpottavat alusrunkotietokannan käyttöoikeuksien validointia.
   Liitteessä 1 luetellaan kaikki alusta koskevat tarvittavat tiedot, jotka toimivaltaisten
   viranomaisten on toimitettava, sekä aluksia koskevat vapaaehtoiset tiedot.
   Yhdenmukaisuuden varmistamiseksi direktiivin (EU) 2016/1629 ja Reinin navigaation
   keskuskomission asetusten välillä mukaan on otettu luettelo alusta koskevista tiedoista, jotka
   olisi toimitettava alusrunkotietokantaan viitaten ES-TRIN-normin liitteeseen 2 (luettelo
   aluksen vähimmäistunnistetiedoista).
   Liitteessä 2 määritellään käyttäjäprofiilit ja käyttöoikeudet sekä luetellaan toimijat ja niiden
   käyttöoikeudet aluksen vähimmäistunnistetietoihin.
   Liitteessä 3 säädetään alusrunkotietokannan rajoittamattomasta käyttöoikeudesta ja sen
   sisältämien tietojen käsittelystä.
   Liitteessä 4 säädetään alusrunkotietokannan lukuoikeudesta.
   Liitteessä 5 kuvataan alusrunkotietokannan toiminnot.
FI                                                 3                                                FI
 ---pagebreak---                          KOMISSION DELEGOITU ASETUS (EU) …/…,
                                          annettu 20.1.2020,
                              eurooppalaisesta alusrunkotietokannasta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon sisävesialusten teknisistä vaatimuksista, direktiivin 2009/100/EY
   muuttamisesta ja direktiivin 2006/87/EY kumoamisesta 14 päivänä syyskuuta 2016 annetun
   Euroopan parlamentin ja neuvoston direktiivin (EU) 2016/16297 ja erityisesti sen 19 artiklan
   7 kohdan,
   sekä katsoo seuraavaa:
   (1)     Direktiivin (EU) 2016/1629 sujuvan soveltamisen varmistamiseksi jäsenvaltioiden,
           Reinin vesiliikenteestä tehdyn tarkistetun yleissopimuksen sopimuspuolten sekä
           kolmansien maiden, joille on annettu direktiivin (EU) 2016/1629 ja direktiivin
           2005/44/EY soveltamiseen liittyviä tehtäviä, toimivaltaisille viranomaisille olisi
           myönnettävä rajoittamaton käyttöoikeus.
   (2)     Rajoittamaton käyttöoikeus antaa jäsenvaltioille mahdollisuuden tehdä yhteistyötä
           keskenään sekä kolmansien maiden kanssa ja koordinoida työtään
           alusrunkotietokantaan vietävien vesikulkuneuvoja koskevien tietojen käsittelyn osalta.
   (3)     Muille viranomaisille olisi annettava pelkkä alusrunkotietokannan lukuoikeus
           vesiliikenteen ja infrastruktuurin hallinnoinnin varmistamista, vesiliikenteen
           turvallisuuden ylläpitoa tai sen valvontaa ja tilastotietojen keräämistä koskevien
           hallinnollisten toimenpiteiden suorittamiseksi.
   (4)     Alusrunkotietokannan sujuvan toiminnan varmistamiseksi ja sen käyttöoikeuksia
           koskevien pyyntöjen varmentamisen helpottamiseksi jäsenvaltioiden, Reinin
           vesiliikenteestä tehdyn tarkistetun yleissopimuksen sopimuspuolten sekä olennaisten
           kolmansien maiden olisi kunkin nimettävä keskitetty yhteyspiste.
   (5)     On aiheellista vahvistaa vaiheet, joita jäsenvaltioiden olisi noudatettava tarjotessaan
           alusrunkotietokannan lukuoikeuksia, jotta varmistettaisiin tietokannan tietoturva ja
           sujuva toiminta.
   (6)     Sisävesiliikennekulkuneuvoista        tarvitaan      korkealaatuista,   vertailukelpoista,
           ajantasaista, luotettavaa ja yhdenmukaistettua tietoa, jotta helpotettaisiin
           vesikulkuneuvon nykyisten ja aiempien tietojen sekä myönnettyihin todistuksiin ja
           uusiin todistushakemuksiin liittyvien tietojen tarkistamista. Sen vuoksi olisi laadittava
           yksityiskohtainen luettelo vesikulkuneuvoa koskevista tiedoista.
   (7)     Täsmennysten olisi oltava teknologian suhteen neutraaleja ja avoimia innovatiivisille
           teknologioille, ja olisi noudatettava periaatteita, joiden mukaan tiedot toimitetaan vain
           kerran (”once-only”) ja yhteentoimivuus on oletusarvoista (”interoperability-by-
           default”). Olisi otettava asianmukaisesti huomioon EU:n sähköisen hallinnon
   7
           EUVL L 252 16.9.2016, s. 118.
FI                                                  4                                                 FI
 ---pagebreak---              toimintasuunnitelmassa 2016–2020(8) vahvistetut periaatteet ja suositukset sekä
             eurooppalaiset yhteentoimivuusperiaatteet(9).
   (8)       Jos tässä asetuksessa säädettyihin toimenpiteisiin liittyy henkilötietojen käsittelyä, se
             olisi toteutettava henkilötietojen suojaa koskevan unionin lainsäädännön ja erityisesti
             asetuksen (EU) 2018/172510 mukaisesti siltä osin kuin kyse on Euroopan komission
             suorittamasta henkilötietojen käsittelystä ja Euroopan parlamentin ja neuvoston
             asetuksen (EU) 2016/67911 mukaisesti siltä osin kuin on kyse jäsenvaltioiden
             toimivaltaisten viranomaisten suorittamasta henkilötietojen käsittelystä.
   (9)       Euroopan tietosuojavaltuutettua on kuultu asetuksen (EU) 2018/1725 42 artiklan
             mukaisesti,
   ON HYVÄKSYNYT TÄMÄN ASETUKSEN:
                                                        1 artikla
                                             Kohde ja soveltamisala
   Tässä asetuksessa vahvistetaan säännöt, jotka koskevat direktiivin (EU) 2016/1629 19
   artiklassa        tarkoitetussa         eurooppalaisessa          alusrunkotietokannassa,           jäljempänä
   ’alusrunkotietokanta’, pidettyjen tietojen keräämistä, käsittelyä ja käyttöoikeutta sekä
   erityyppisiä myönnettyjä oikeuksia päästä tietoihin ja tietokannan käyttöä ja toimintaa
   koskevia ohjeita.
                                                        2 artikla
                                                    Tietojenkeruu
   Jäsenvaltioiden on vietävä alusrunkotietokantaan tämän asetuksen liitteessä 1 tarkoitetut
   vesikulkuneuvon tunnistetiedot.
                                                        3 artikla
      Alusrunkotietokannan rajoittamaton käyttöoikeus ja sen sisältämien tietojen käsittely
   1. Tietoihin pääsevät ja niitä voivat käsitellä jäsenvaltioiden, Reinin vesiliikenteestä tehdyn
   tarkistetun yleissopimuksen sopimuspuolten sekä kolmansien maiden, joille on annettu
   direktiivin (EU) 2016/1629 ja direktiivin 2005/44/EY soveltamiseen liittyviä tehtäviä,
   toimivaltaiset viranomaiset vesiliikenteen turvallisuuden ja sujuvuuden ylläpitoa koskevien
   hallinnollisten toimenpiteiden täytäntöönpanon tukemiseksi ja direktiivin (EU) 2016/1629
   soveltamisen varmistamiseksi.
   8
      Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden
      komitealle: EU:n sähköisen hallinnon toimintaohjelma 2016–2020 – Hallinnon digitalisaatiokehityksen
      vauhdittaminen (COM(2016)0179 final).
   9
      Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden
      komitealle: Eurooppalaiset yhteentoimivuusperiaatteet – täytäntöönpanostrategia (COM(2017) 134).
   10
      Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten
      henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja
      näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY
      kumoamisesta.
   11
      Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten
      henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin
      95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).
FI                                                          5                                                         FI
 ---pagebreak---    2. Kunkin 1 kohdassa tarkoitetun jäsenvaltion, Reinin vesiliikenteestä tehdyn tarkistetun
   yleissopimuksen sopimuspuolen ja kolmannen maan on ilmoitettava komissiolle 1 kohdassa
   tarkoitettujen toimivaltaisten viranomaisten nimet ja osoitteet.
   3. Jäsenvaltioiden on varmistettava, että direktiivin (EU) 2016/1629 17 artiklassa
   tarkoitetuissa rekistereissä säilytettävät tiedot ja alusrunkotietokantaan viedyt tiedot vastaavat
   toisiaan.
   4. Alusrunkotietokannan rajoittamaton käyttöoikeus on myönnettävä tämän asetuksen liitteen
   3 mukaisesti.
                                                 4 artikla
                                  Alusrunkotietokannan lukuoikeus
   1. Alusrunkotietokannan lukuoikeus voidaan myöntää vesiliikenteen ja infrastruktuurin
   hallinnoinnin varmistamista, vesiliikenteen turvallisuuden ylläpitoa tai sen valvontaa ja
   tilastotietojen keräämistä koskevien hallinnollisten toimenpiteiden suorittamista varten muille
   viranomaisille kuin 3 artiklassa tarkoitetuille jäsenvaltioiden, Reinin vesiliikenteestä tehdyn
   tarkistetun yleissopimuksen sopimuspuolten ja tämän asetuksen 3 artiklan 1 kohdassa
   tarkoitettujen kolmansien maiden viranomaisille.
   2. Kunkin jäsenvaltion, Reinin vesiliikenteestä tehdyn tarkistetun yleissopimuksen
   sopimuspuolen tai kolmannen maan on ilmoitettava komissiolle 1 kohdassa tarkoitettujen
   viranomaisten nimet ja osoitteet sekä niiden käyttäjäprofiilit tämän asetuksen liitteen 2
   mukaisesti.
   3. Alusrunkotietokannan lukuoikeus on myönnettävä tämän asetuksen liitteen 4 mukaisesti.
                                                   5 artikla
                            Alusrunkotietokannan keskitetty yhteyspiste
   1. Kunkin 3 artiklan 1 kohdassa tarkoitetun jäsenvaltion, Reinin vesiliikenteestä tehdyn
   tarkistetun yleissopimuksen sopimuspuolen ja kolmannen maan on nimettävä keskitetty
   yhteyspiste komissiota ja muita jäsenvaltioita varten 3 ja 4 artiklassa tarkoitettujen
   käyttöoikeuksien validointia koskevien tietojen vaihdon helpottamiseksi. Edellä olevan 3
   artiklan 2 kohdan ja 4 artiklan 2 kohdan mukaiset ilmoitukset on tehtävä kirjaamalla
   asiaankuuluvat tiedot alusrunkotietokantaan.
   2. Keskitetty yhteyspiste valitaan tämän asetuksen 3 artiklan 1 kohdassa tarkoitettujen
   toimivaltaisten viranomaisten joukosta.
   3. Kunkin jäsenvaltion, Reinin vesiliikenteestä tehdyn tarkistetun yleissopimuksen
   sopimuspuolen ja 3 artiklan 1 kohdassa tarkoitetun kolmannen maan on ilmoitettava
   komissiolle alusrunkotietokannan keskitetyn yhteyspisteen nimet ja yhteystiedot.
                                                 6 artikla
                                               Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
FI                                                   6                                                FI
 ---pagebreak---    Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä 20.1.2020
                                          Komission puolesta
                                          Puheenjohtaja
                                          Ursula von der LEYEN
FI                                           7                                             FI
 ---documentbreak---      EUROOPAN
     KOMISSIO
                            Bryssel 20.1.2020
                            C(2020) 255 final
                            ANNEXES 1 to 5
                 LIITTEET
                 asiakirjaan
    KOMISSION DELEGOITU ASETUS
   eurooppalaisesta alusrunkotietokannasta
FI                                            FI
 ---pagebreak---                                                 LIITE 1
                            Vesikulkuneuvon tunnistetiedot
   Sovellettavan sisävesialusten teknisiä vaatimuksia koskevan eurooppalaisen normin liitteessä
   2 vahvistettu aluksen tunnistetietojen luettelo on sama, jota tarkoitetaan direktiivin (EU)
   2016/1629 liitteessä II.
                                                LIITE 2
                                  Käyttäjäprofiilit ja käyttöoikeudet
   1.1.     Komissio myöntää käyttöoikeudet yksittäisille käyttäjille, jotka vastaavat
            taulukossa 1 vahvistettuja käyttäjäprofiileja.
   1.2.     Komissio voi direktiivin (EU) 2016/1629 19 artiklan 5 kohdan mukaisesti antaa
            pääsyn alusrunkotietokantaan myös kansainvälisille järjestöille tai kolmannen
            maan viranomaisille, jos asetuksen (EU) 2018/1725 46 artiklassa vahvistetut
            vaatimukset täyttyvät. Käyttäjäprofiileja tai niitä vastaavia käyttöoikeuksia
            voidaan rajoittaa luonnollisten henkilöiden henkilötietojen suojan tasoa
            koskevan arvioinnin tuloksena.
      Käyttäjäprofiilit                      Määritelmä                          Käyttöoikeudet
   Teknisistä               Toimivaltainen         viranomainen         tai       Rajoittamaton
   todistuksista            valvontaelin, joka myöntää unionin                     käyttöoikeus
   vastaava                 sisävesialustodistukset direktiivin (EU)
   viranomainen             2016/1629 6 artiklan mukaisesti
                            tai
                            valvontaelin, joka myöntää Reinin
                            vesiliikenteestä      tehdyn       tarkistetun
                            yleissopimuksen 22 artiklan mukaisen
                            todistuksen
                            tai
                            vastaava kolmannen maan toimivaltainen
                            viranomainen, jolle on annettu direktiivin
                            (EU) 2016/1629 soveltamiseen liittyviä
                            tehtäviä
                            tai
                            toimivaltainen       viranomainen,        joka
                            myöntää          aluksen          yksilöllisen
                            eurooppalaisen               tunnistenumeron
                            direktiivin (EU) 2016/1629 18 artiklan
                            mukaisesti
   Jokitiedotuspalvelui     Direktiivin    2005/44/EY        8    artiklan  Rajoittamaton
   sta vastaava             mukainen toimivaltainen viranomainen,           käyttöoikeus (rajoittuu
   viranomainen             joka      vastaa       jokitiedotuspalvelujen   direktiivin 2005/44/EY
                            sovelluksista       ja        kansainvälisestä  soveltamiseen)
                            tiedonvaihdosta
                            tai
                            organisaatio, jonka tehtäväksi on annettu
                            jokitiedotuspalvelujärjestelmän toiminta ja
FI                                                   2                                              FI
 ---pagebreak---                             jokitiedotuspalvelujen            tarjoaminen
                            direktiivin 2005/44/EY mukaisesti tai
                            jonka kanssa on tehty sopimus tästä
                            tehtävästä
   Tilastotoimisto          Tilastotietojen keräämisestä vastaavat          Vain lukuoikeus, joka
                            kansalliset tai kansainväliset                  määritetään luonnollisten
                            tilastotoimistot                                henkilöiden
                                                                            henkilötietojen suojan
                                                                            tason arvioinnin
                                                                            perusteella
   Kansainväliset           Valtuutetut käyttäjät kansainvälisissä          Vain lukuoikeus, joka
   järjestöt                järjestöissä                                    määritetään luonnollisten
                                                                            henkilöiden
                                                                            henkilötietojen suojan
                                                                            tason arvioinnin
                                                                            perusteella
   Muut toimijat            Kaikki toimijat, jotka vastaavat                Pelkkä lukuoikeus
                            vesiliikenteen ja infrastruktuurin
                            hallinnoinnin varmistamisesta sekä
                            vesiliikenteen turvallisuuden ylläpidosta
                            tai sen valvonnasta, kuten:
                            - liikenteenhallinnasta vastaava
                            toimivaltainen viranomainen
                            - sulkumestari tai sillanhoitaja
                            - pelastus- ja hätäpalvelujen tarjoaja
                            - lainvalvontaviranomaiset
                            - onnettomuuksien tutkintaelin
   Komission                Valtuutetut käyttäjät, jotka vastaavat          Tarjoaa tekniset ratkaisut
   henkilöstö                   a) alusrunkotietokannan pitämisestä tai     kaikkiin toimintoihin
                                b) sisävesiliikennepolitiikasta             Pelkkä lukuoikeus
                                                 LIITE 3
     Alusrunkotietokannan rajoittamaton käyttöoikeus ja sen sisältämien tietojen käsittely
   1. Alusrunkotietokannan rajoittamattoman käyttöoikeuden ja tietojen käsittelyoikeuden
   validointi on suoritettava seuraavasti:
             (a)  alusrunkotietokannan kautta pyyntö sellaisen tilin avaamisesta, joka
                  mahdollistaa rajoittamattoman käyttöoikeuden ja sen sisältämien tietojen
                  käsittelyn;
             (b)  validointi, jonka       tekee   asiaankuuluva     alusrunkotietokannan    keskitetty
                  yhteyspiste;
             (c)  tilin aktivointi.
   2. Komissio voi poistaa tilin käytöstä, jos käyttäjä ei täytä tämän asetuksen vaatimuksia.
                                                 LIITE 4
                                   Alusrunkotietokannan lukuoikeus
FI                                                   3                                                 FI
 ---pagebreak---    1. Alusrunkotietokannan lukuoikeuden validointi on suoritettava seuraavasti:
            (a)   alusrunkotietokannan kautta        pyyntö    sellaisen  tilin  avaamisesta,  joka
                  mahdollistaa lukuoikeuden;
            (b)   validointi, jonka     tekee   asiaankuuluva      alusrunkotietokannan   keskitetty
                  yhteyspiste;
            (c)   tilin aktivointi.
   2. Komissio voi poistaa tilin käytöstä, jos käyttäjä ei täytä tämän asetuksen vaatimuksia.
   3. Toimivaltaiset viranomaiset ovat vastuussa niiden käyttöoikeuksien säännöllisestä
   seurannasta ja varmentamisesta, jotka ne ovat myöntäneet 4 artiklan 1 kohdassa tarkoitetuille
   viranomaisille.
                                                LIITE 5
                                      Toiminnot
   Alusrunkotietokannassa on oltava seuraavat toiminnot:
   1.       Aluksen yksilöllisen eurooppalaisen           tunnistenumeron      (ENI)  tarkistaminen
            alusrunkotietokannassa:
   Alusrunkotietokannan on tehtävä toimivaltaisille viranomaisille mahdolliseksi tarkistaa joko
   vesikulkuneuvon ENI:n tai tunnistetietojen perusteella, onko vesikulkuneuvo jo rekisteröity
   järjestelmään.
   2.       Vesikulkuneuvojen todistuksia koskevien tietojen tarkastelu:
   Alusrunkotietokannassa on voitava tarkastella vesikulkuneuvojen (direktiivin (EU) 2016/1629
   mukaisesti myönnettyjä) todistuksia koskevia tietoja sekä kansallisista rekistereistä saatavia
   vesikulkuneuvon tunnistetietoja.
   3.       Mahdollisia hylättyjä tai vireillä olevia todistushakemuksia koskevien tietojen
            tarkastelu:
   Alusrunkotietokannassa on voitava tarkastella todistushakemusten tilaa (hylätty tai vireillä)
   koskevia tietoja direktiivin (EU) 2016/1629 mukaisesti.
   4.       Vesikulkuneuvon todistusten digitaalisten jäljennösten tarkastelu:
   Alusrunkotietokannassa on voitava tarkastella digitaalisia jäljennöksiä kaikista toimivaltaisten
   viranomaisten direktiivin (EU) 2016/1629 mukaisesti myöntämistä todistuksista.
   5.       Tilastojen generointi:
   Valtuutettujen käyttäjien on voitava tehdä alusrunkotietokannassa hakuja tilastotarkoituksia
   varten.
   6.       Käyttöoikeuksien hallinta:
   Käyttäjien on voitava kirjautua alusrunkotietokantaan komission todennuspalvelun (EU
   Login) kautta.
FI                                                  4                                                FI